Discussió:Colla castellera

message: No cal esmentar on se situa el cap de colla entre la diferent gent? Llull 10:08 12 ago, 2004 (UTC)
Si , ara l'anoto.
No és correcte dir llarg i ample dels Països Catalans, cal dir al llarg dels Països Catalans ja que els Països Catalans no són pas amples...
Home... segons com es miri.. de Fraga a Maó hi ha uns 376 km (i de Fraga a l'Alguer uns 677) :-)    De Salses a Guardamar "només" hi ha 607 km!--Gpatgn 15:19, 10 oct 2006 (UTC)
Si agafem només el tros de Països Catalans on hi ha colles castelleres, de Lleida a Manacor hi deu haver més que de Baó a Reus. O sigui, més a l'ample que al llarg.
D'altra banda, les colles dels casals catalans a Amèrica, segur que són rellevants?--Pere prlpz 12:28, 10 gen 2007 (CET)
replies: text: Com a mínim saber-ne l'existència jo crec que si.--Felato 19:39, 10 gen 2007 (CET)

text: Algu pot comprovar el darrer afegit de "Els Negres de l'Alcudia" a la llista de colles ? Deixant de banda que l'enllas extern no ha d'anar alla i que cal arreglar el codi, fent un cop d'ull rapid a la seva web, no tinc clar si cal considerar-la una colla castellera. Algun entes ? Xevi 13:05, 9 abr 2007 (CEST)
replies: text: :Segons la web és una muixeranga, hauria d'anar al seu article que ja existeix muixeranga. La trec d'aquí.--Felato 13:29, 9 abr 2007 (CEST)

text: :S'està tornant a introuir quan com ja s'ha dit és una colla de moixiganga, no castellera. 88.25.161.63 18:04, 29 abr 2007 (CEST)
De veritat penseu que és diferent una colla muixeranguera que una colla castellera?. També afirmareu que la llengua catalana és diferent a la valenciana ? Per favor, quina barbaritat esteu dient! Aleshores a Reus estiguerem com a colla castellera o com a moixiganga, haureu d'investigar-ho, aaaa.... no sé no sé. No sé si pendremeu-ho com a broma o que!

text: sí, són diferents. Tenen diferents tradicions. També són diferents els falcons, una tercera forma d'aixecar torres humanes típica dels PPCC. Artista 18:15, 29 abr 2007 (CEST)
Artista els catalans i el valencians tenim diferents tradicions?
Són diferents les tradicions de Girona que les de Tarragona, si em dius que no, estas equivocante. No sé si has estudiat història i coneixes qui és Jaume I el Conqueridor; i si els tirs no anaven per aqui, a això t'haig de dir que els falcons van a quatre potes, diferència substancial, si ha d'estar com a colla castellera o com a colla falconera. I aleshores tinc un dubte la figuereta també es una altra colla. Colla la figueretes, colla falconeres i colla castellera i colla muixeranguera. Encara em queda un quan vaig estar a Reus també feien retaules, hauriem de considerar-ho també com una altra colla? Colla retaulera.

text: Què t'empatolles? Tu encara parles de les tradicions de torres humanes? Si dius que són iguals és que mai les deus haver vist. Qualsevol que ho haja fet se n'adona fàcilment. Aquestes tradicions són molt posteriors al conqueridor. La moixiganga és molt antiga, datant d'èpoques medievals (del que és més conegut la muixeranga), però les colles castelleres daten només del segle XIX (possiblement descendents de les moixigangues, però no se sap a ciència certa) i no va ser fins a l'últim tram del segle XX que es va generalitzar a Catalunya. No trobaràs moixigangues en consursos castellers. És generalment acceptat que les colles de moixiganga no són colles castelleres, només has de llegir un poc l'Amades o les informacions de les mateixes colles de tots dos tipus. No empobrisques el nostre patrimoni amb motius nacionalistes. 88.25.161.63 18:37, 29 abr 2007 (CEST)
No vaig entrar en discusions nacionalistes.
Encicopèdia Catalana
*Castell: 3 FOLK Conjunt de castellers enfilats els uns damunt les espatlles dels altres fins a aconseguir diversos pisos d'alçada. 
*Casteller: 2 m i f Cadascuna de les persones que fan els castells.
El tamany no importa. No confongues
Per cert treballe a Valls ciutat castellera, si que he vist castells, i en quant a "No trobaràs moixigangues en consursos castellers" pots ser arribe ulgun dia, no crec qui hi haja cap problema,No crec que empobreixca el patrimoni sinò que l'augmente ja que jo el que tracte es d'afegir colles castelleres.

text: Pixes fora de test. La descripció encaixa amb la dels castellers, però no vol dir que en siga exclusiva. 88.25.161.63 19:01, 29 abr 2007 (CEST)

message: Proposo una possible solució. En aquest mateix article separar tres categories: Castells, Muixerangues i Falcons, i afegir a cada llista les colles corresponents.--Felato 21:17, 30 abr 2007 (CEST)
replies: text: No és factible posar-ho en la mateixa llista, Felato. Els tres tips de construccions diferents es consideren tradicions diferents digui el que digui l'anònim. Amb les seves regles, agrupacions, concursos i tradicions apart i diferenciades. No és bo ni dolent, simplement és així. els arguments que dóna per ajuntar-ho són de caire nacionalista i no s'ajusten a la realitat. Conec un noi d'Algemesí que segons ell la muixeranga és l'antecessora dels castellers (no li trauràs del cap). Ni borratxo acceptaria que és el mateix, els principis de construcció són diferents. Llull · (vostè dirà) 09:48, 1 maig 2007 (CEST)
No entenc com una colla castellera que s'ha creat el 1980 pot constar com a colla castellera,i gent que porta fent castells des de com a mínim del 1700; m'imagine que si ho vejera qualsevol filòleg, es posaria les mans al cap.Em remiteix al que diu la enciclopedia catalana una altra vegada.Les definicions són definicions sinò també caldrà cambiar-ho tot.L'objectiu de viquipèdia no es crear paraules noves sinò fer descripcions que engloven quan més coses millor.

text: Les muixerangues s'assemblen als castells i muixerangues i castells tenen un origen comú, que molt probablement és una tradició originària d'algun lloc del País Valencià i que s'assemblava més a la muixeranga actual que als castells actuals (i que si la coneguessim, és possible que qualifiquéssim de muixeranga). Ara bé, les muixerangues no són castells ni els muixeranguers es consideren castellers (cosa que no els dóna ni els treu pas mèrit). Voler-ho anomenar tot castells és un reduccionisme absurd que no porta enlloc.--Pere prlpz 11:03, 1 maig 2007 (CEST)
També havia pensat que es podria crear una categoria comuna anomenada "construccions humanes" (o algun nom semblant) on incloure totes aquestes tradicions (Castellers, Vall de valencians, Falcons, Muixeranga, Moixiganga) ja que és cert que tenen un origen comú i ara estan molt disperses, algunes dins de cultura popular, altres dins de festes. Com ho veieu? --Felato 12:53, 1 maig 2007 (CEST)

text: La veritat és que no crec que calgui aquesta categoria. Que podem viure feliçment sense ella sense que es noti una pèrdua d'informació, vaja. Llull · (vostè dirà) 22:05, 1 maig 2007 (CEST)
thread_title:  Solucions 

message: Ja que molts de vosaltres discutiu de si és o no és muixeranga o castell vos informe de les últimes concentracions muixerangueres al País Valencià i fora d'elles que conec. 
------------------------------------------------------------------------------------------
18.30 h des de la CASA RULL, sortida en cercavila dels grups participants a la
Trobada de Construccions Humanes dels Països Catalans, amb motiu de 25è
aniversari de la colla castellera Xiquets de Reus. Hi participa la Muixeranga
d'Algemesí, la Nova Muixeranga d'Algemesí, els Negrets d'Alcúdia, els Falcons de
Vilafranca, la Moixiganga de Sitges, el Ball de Valencians de Tarragona, el Ball de
Valencians de Reus i els Xiquets de Reus. La cercavila la podeu veure pel carrer de
Sant Joan, plaça del Prim, carrer de Monterols i plaça del Mercadal, on tindrà lloc
l'actuació de lluiment de cada grup.
--------------------------------------------------------------------------------------
TROBADA MUIXERANGUES L'ALCUDIA 2007
JA TENIM CONFIRMADA L'ASSISTENCIA DELS FALCONS DE VILAFRANCA PER A LA TROBADA 2007.
 
----------------------------------
Tornem al mateix de sempre no m'importa si muixeranga o castell. Si totes dos paraules signifiquen el mateix.No m'importa si català o valencià si sabem que són el mateix.Amb característiques diferents clar que sí, segur que els castells de lleida no son igual, que els de girona, o els de tarragona, o els de algemesí, o els de l'alcúdia, els de tarragona diuen xiquet o noi.Són paraules diferents? Xic->xiquet més petit que un xic Noi-> Xic
Veritat que no acaben de ser iguals?Pertanyen totes al català.Signifique totes el mateix?
replies: text: Em sap greu indicar evidències, perquè sembla que fent-ho es menystingui l'altra persona, però no has posat res que demostri res. Com si em dius que a la fi d'un cercavila de gegants hi ha una colla diablera. Seran tradicions que s'assemblen, però amb la seva diferència enriqueixen el nostre patrimoni. No converteixis això en una creuada en defensa d'unes tesis teves. No modificarem la realitat només per què creguis que l'aplicació d'una etiqueta a un col·lectiu que no l'ha lluït mai fa més patxoca en l'ideari d'un nacionalisme que cerca acòlits mitjançant el maniqueisme dels missatges breus i les consignes. No segueixis amb això perquè és ben bé absurd. Llull · (vostè dirà) 20:37, 2 maig 2007 (CEST)
replies: text: :A més, en aquesta llista hi ha colles catalanes que no són (ni es consideren) castellers, com els Falcons de Vilafranca i la Moixiganga de Sitges.--Pere prlpz 21:27, 2 maig 2007 (CEST)

text: Només un parell de comentaris per no perdre massa més el temps: totes les colles castelleres s'agrupen a la Coordinadora de Colles Castelleres de Catalunya (fins i tot les mallorquines i evidentment les nord-catalanes). Totes les colles castelleres estan uniformades amb un pantaló blanc, faixa negra (una única excepció, algun/a nen/a dels Xiquets de Tarragona que la tenen blava) i camisa identificativa de la seva colla. I és absolutament habitual que s'organitzin trobades puntuals de construccions humanes afins, sobretot si són dins dels mateixos Països Catalans, però no trobaràs mai Muixerangues, ni Falcons, en una actuació castellera tradicional, amb 3(4) colles castelleres. Jordi ✉ 08:16, 3 maig 2007 (CEST)
----------------------------------------------------------
1er
Totes les colles castelleres s'agrupen en la Coordinadora de Colles Castelleres de Catalunya->fals. La coordinadora de colles castelleres no té sols colles de catalunya sinò també de les Illes balears.
2on No trobaràs mai colles castelleres ni falcons ni muixerangues->fals
Viquipèdia:Els Moixiganguers d'Igualada és la colla castellera d'Igualada (Anoia) fundada el 1995.
Si estan a la paraula "colla castellera" moixiganguers d'igualada i els castellers de mallorca treieu-ho per que és incorrecte.
3a El motiu per juntar-ho no és de caire nacionalista mireu-se definició de castell. No ho dic jo ho diuen filòlegs
4 La indumentaria no és exclusiu per a ser casteller o no -> demostració Valencia C.F i Nàstic porten diferent indumentaria i un no és jugador de padel i l'altre de tenis.
5 El tamany del castell no és decisiu per a dir-se o no castell, és independentment del número de pisos.
6 La finalitat del Nàstic es no baixar a segona i la finalitat del Barcelona és guanyar la lliga, no per això són esports diferents ni un es de padel ni l'altre és de tenis.
7 Torne a repetir el mateix per saber si dos paraules són iguals hem de cercar els seus inicis, el seu origen. Exemple els barcelonins diuen aliga, aliga és un defecte de pronunciació d'aguila acceptada IEC. Aliga i aguila no són paraules diferents, i retorne a la definició de castell i muixeranga
Castell: 3 FOLK Conjunt de castellers enfilats els uns damunt les espatlles dels altres fins a aconseguir diversos pisos d'alçada. 
Muixeranga: Conjunt de persones enfilades els uns damunt les espatlles dels altres fins a aconseguir diversos pisos d'alçada.
No haig de demostrar res, està clar, l'objectiu de la muixeranga és una representació pictòrica-> fals pregunteu-li a la gent del meu poble l'alcúdia sinò volen fer les torres quan més gran millor.
Dieu-me ara vosaltres quines són les diferències
Pau

text: Que són tradicions diferents home. Amb diferents figures, protocols, balls, vestimentes, història, peces musicals, instruments, dies de representació, sense puntuacions ni concursos... Els castellers i la muixeranga s'assemblen tan com el tango al pas doble. Un de la muixeranga no sap ni què és un 3 de 7 concepte que convindràs que és absolutament essencial per a un casteller. Rellegeix el que ha posat en Jordi per què li corregeixes el que ell mateix diu donant-li així la raó. Llull · (vostè dirà) 19:51, 3 maig 2007 (CEST)

text: Totes les colles castelleres s'agrupen a la Coordinadora de Colles Castelleres de Catalunya. Això és un fet. Totes hi són, fins i tot les no catalanes! Els Muixiganguers d'Igualada van batejar-se amb aquest nom en record d'una tradicional activitat igualadina, la muixiganga, relacionada amb els castells, però el nom no fa la cosa, parla amb ells i et diran inequívocament que fan castells, no muixigangues. Et recomano que parlis amb castellers i muixiganguers, que els vagis a veure a plaça i després reprenguis aquest debat. Jordi ✉ 08:20, 4 maig 2007 (CEST)
thread_title:  TROBADA MUIXERANGUES L'ALCUDIA 2007 

message: Nois, hauriem d'intentar arribar a un acord que satisfaci a totes les parts. La definició de colla castellera en sentit estricte es cert que fa referència als "castells", però en un sentit ampli també es poden considerar les altres colles "falcons, muixerangues". Es tracta d'arribar a un acord que pugui satisfer a tothom. Jo vaig fer una primera proposta amunt on intentava encabir les diferents manifestacions de construccions humanes a tots els nostres territoris. Una altra solució seria mantenir el format i afegir un apartat nou al final sota el títol "Colles no estrictament castelleres" on es podrien afegir la resta de colles. Repeteixo, intentem cercar una solució entre tots. Una tercera solució seria crear tres articles: Colla castellera, Colla muixeranguera i Colla falconera, però els dos articles nous serien potser massa curts per tenir-los sols. --Felato 14:53, 3 maig 2007 (CEST)
-------------------------------------------------------------------------------------------------------------------
Estic d'acord amb Felato al meu parèixer hauriem d'incloure un nou grup que englovés tot com Construccions Humanes, dins hi tindriem Muixerangues, Castells i Falcons. La definició hauria de partir tot de la mateix descripció i partint que en diferents llocs se le li anomena de diferentes formes exemple a Igualada, Moixiganguers, en valència muixerangues o moixigangues,o...
I els enllaços per tal de englovar més colles els ficaria a construccions humanes.I seria d'agrair que no se'm traiés més vegades l'enllaç dels Negrets.
Pau 16:53, 3 maig 2007
replies: text: Tres coses:

text: *Si no hi ha prou informació sobre colles falconeres per crear l'article colla falconera, la informació sobre les colles es pot posar a falcons, i el mateix per les muixerangues.

text: *Els negrets de l'Alcúdia no fan castells, pel que diu l'article, i no han d'estar en aquesta llista.

text: *Em sembla que classificar els moixiganguers i falconers com a "Colles no estrictament castelleres" em sembla tan malament (i gairebé ofensiu) com em semblaria classificar castellers i moixiganguers com a "Colles no estrictament falconeres".--Pere prlpz 16:25, 3 maig 2007 (CEST)
replies: text: :Només a tall de curiositat, que consti que la definició de Colles no estrictament castelleres no me la he inventat, sino que la vaig veure fa temps en algun llibre o web sobre castellers. No existeix voluntat de que sigui ofensiu. Ara mateix ja hi ha llista de falcons a l'article falcons i a l'article muixeranga jo mateix he afegit la llista amb les muixerangues en actiu (inclosa la dels negrets). Salutacions, --Felato 18:51, 3 maig 2007 (CEST)
Felato, crec que l'acord és seguir fidels a la realitat. Una categoria per a totes les construccions humanes em sembla una categoria banal. Sense interès. I tampoc satisfà el que ell diu. Ara bé, considerar els muixeranguers castellers és faltar a la veritat. Amb al força dels seus mateixos arguments em veig amb cor de definir que el "corro de al patata" és una sardana, o sinó llegiu la definició del GDCL que ell cita. Això diferencia precisament un diccionari d'una enciclopèdia. Mentre que el segon té la necessitat adequar la descripció únicament al tema a descriure el primer en té prou a adequar-ho al que es vol descriure encara que la mateixa descripció pugui ser vàlida per termes diferents. Aquesta discussió és absurda. No existeix debat en diferenciar clarament les diferents tradicions. Llull · (vostè dirà) 19:33, 3 maig 2007 (CEST)

text: A mi com està ara també em sembla bé. Només volia arribar a un consens que satisfés a tothom el màxim possible. ;-) --Felato 20:13, 3 maig 2007 (CEST)
----------------------------------------
A mi continua sense agradar-me, vos vaig a mostrar altres dos paraules de viquipedia que m'agraden molt més com estan resoltes, i que tenen molt que veure.
Existeixen moltes varietats de dolçaines: la castellana (amb claus), l'aragonesa, la gralla de Catalunya, el Bolin-Gozo del País Basc i la dolçaina valenciana.
Tot i que normalment se la coneix simplement com a Pilota, s'anomena Pilota valenciana per distingir-la d'altres jocs de pilota, com la pilota basca, que es juga normalment contra un mur. Sota aquest nom genèric hi ha tot un seguit de modalitats que es diferencien segons la pilota amb què es juga, el recinte de joc o les comarques en què es practiquen.
He anat a veure fotos que em dieu que son diferents, i m'agradaria que probareu a comparar estes fotos
Muixeranga d'Algemesí Pi de Cinc ->Pilar aixecat per sota
Muixeranga d'Algemesí La maria Alta-> No vos sona? el tamany no importa.
Un escrit de la Colla Jove diu:
Aquest canvi, que devia començar a finals del XVIII, fa que la confusió entre ball de valencians i colles castelleres duri fins ben entrat el segle XIX. De fet, fins a meitats d'aquest segle, les colles són anomenades ball de valencians
A catalunya separeu la paraula ball de valencians de castellers, deixeu de fer el ball i vos dediqueu a fer exclusivament castells.
http://www.estil.net/pais/simbol/moixeranga.html
La Muixeranga, coneguda a la Catalunya Nova com a "dansa de Valencians" és per a molts entesos la precursora dels castells.
Els locos de l'Olleria
...
Al 1836 es promulga la llei que fa perdre els monopolis  Gremials.  Això incidirà en les festes  d'una manera progressiva i mentre a Catalunya moltes tradicions es transformen, a València desapareixen. És en aquesta època quan l'àrea castellera tradicional s'eixampla estenent-se fins a l'Alt Penedès, comença a parlar-se de Castells i es passa dels sis pisos. Ja l'any 1846 al Vendrell hi ha documentació escrita on es parla de “torres y castillos” però no serà fins 1857 que comença a aparèixer la denominació “xiquets”, no únicament com eufemisme de “Valencians” sinó com a definició d'un nou concepte que està naixent.
D'aquesta manera, entre 1835 i 1853 comença una gran etapa, la primera època d'or. Coincidint amb uns moments d'estabilitat política i econòmica s'assumeixen grans reptes. Així s'aconsegueix els màxims èxits en les dècades dels 70 i 80, per patir una gran davallada cap al final de segle XIX (aparició de la fil·loxera i guerres colonials) i principi del segle XX. La tradició viu un cert reviscolament als anys 20 i 30. Només la Guerra Civil va truncar de forma temporal aquest temps de represa, ja que el 1939 es tornen a formar les colles de Valls, Tarragona i el Vendrell. Amb els seus alts i baixos es viuen quaranta anys de castells, assolint a principis dels 80 un salt qualitatiu que enceta una nova etapa. La segona època d'or, moment que encara vivim.
Si voleu coneixer totes les webs de muixerangues entreu a www.muixeranga.info
Jo continue sense tindre-ho clar
Pau
M'agradaria que vegereu la MUIXERANGA Locos de l'Olleria per a veure si ho teniu mes clar. Fiqueu en el youtube LOCOS DE L'OLLERIA, i digueu-me que en penseu, després mireu-se un poc com anat tot això de la història. Tot i que hi ha variacions en esència és el mateix a catalunya heu primat l'altura com a objectiu, que em pareix molt bonic , l'aspecte de superació i de pinya.
Com he llegit per ahi que menyspreaven l'altura de les muixerangues dir-los que la posició del "muixeranguers"(la "general" o mes utilitzada) no es la mateixa ja que el cos no està recte sinò inclinat, així que l'esforç que s'ha de fer es superior degut a la posició.En fi m'he perdut. El locos de l'olleria realitzen aquesta figura amb l'esquena recta amb la mateixa tècnica(si no similar) que els castellers, no per això es diuen castellers ja fa molts anys que ho realitzen d'aquesta forma i s'han dit sempre muixeranguers.Es complicat separar-ho al mateix temps que no diferenciar-ho, esta clar que han tingut una evolució al llarg del temps no per això crec que hajam de diferenciar-ho,crec que es mes interesant unir-ho o relacionar-ho. Vaig a ficar-vos un expemple similar
A Tarvena que es trova al interior d'alacant fou repoblada per una colonia important de mallorquins es parla salat també i es fa sobrasada. El catala de Tarvena es diferent al d'Oliva, tot i estar prop, ha tingut una variació diferent al mallorquins a les hores que parlen tarvení.No tots parlem català de la mateixa forma,no tots fem castells de la mateixa forma, ara que resultarà que els Locos si que son castells i la resta no.
Pau
thread_title:  Busquem un consens, sisplau! 

message: Això que s'ha fet ha estat vandalisme. Les obsessions i la propaganda a un altre lloc. Cabraboc 11:30, 5 maig 2007 (CEST)
Treieu Castellers dels Països Catalans, Valencia no té castellers. Tingau seny i si heu de ser estrictes siga-ho per a tot.
Pau
replies: text: Pau, per desgràcia el tema és controvertit i no podem arribar a un consens, però no t'ho prenguis a la valenta. Suposo que el propi funcionament de la viquipèdia porta a situacions com aquesta. Sis-plau, continua amb nosaltres i segueix col·laborant amb temes sobre el "món dels castells/muixerangues" o altres temes. Sobre, el nom del subtítol ho he revertit per l'existència de colles a les Illes. Poso al final un apartat d'articles relacionats, per fer deixar clar que existeix relació, tot i que no sigui estrictament el mateix. Salut i ànims.--Felato 13:38, 5 maig 2007 (CEST)
thread_title:  Vandalisme 

message: S'haurien d'aportar referències del nom E.C.U. Escoles Castelleres Universitàries que s'ha posat com a títol de secció. De fet, el google només troba colles castelleres universitàries, que és com s'han anomenat sempre aquestes colles a si mateixes. Mentrestant, reverteixo el canvi.--Pere prlpz 12:27, 17 oct 2007 (CEST)
replies: text: Com diu en Pere, no he llegit, ni trobat, ni sentit a parlar del terme Escoles Castellers Universitàries ni del seu acrònim E.C.U.. Per tant, he retornat al nom original de la secció, aquest si, habitualment emprat en el context al que es refereix. Jordi ✉ 09:18, 18 oct 2007 (CEST)
thread_title:  E.C.U. Escoles Castelleres Universitàries 

message: S'ha tornat a afegir una colla de muixerangues, els Locos de l'Olleria, amb una tradició molt relacionada amb els orígens dels castells (potser fins i tot es podria dir que més tradicional i autèntica que els castells), però que no fan castells. S'hauria de tornar a treure.--Pere prlpz 14:09, 16 nov 2007 (CET)
thread_title:  Tornem-hi amb les muixerangues 

message: Mirant-me l'article aquest veig que té moltes mancances: falta d'informació, inconnexió, desordre, etc. Proposo, doncs, de crear de nou l'article i traspassar tota la llista a un nou article: llista de colles castelleres. A l'article "Colla castellera" s'hauria de definir un esquema entenedor i més explicatiu que el d'ara, i la llista s'hauria de fer en format de taula (nom colla, any de fundació, color de la camisa,  localització, màxim castell carregat, etc. [en definitiva, més o menys els paràmetres de la plantilla ). Primer començaria per aquest article, més endavant desenvoluparia la llista. L'esquema que proposo és el següent: (basant-me en gran part en el llibre Castells i castellers: guia completa del món casteller [1995, Xavier Brotons])
* Intro (descripció, breu resum de l'article, per algun lloc hi afegiria la CCCC, etc...)
* Història
* Imatge
** Nom
** Color de la camisa
** Escut
* Estructura o Organització: formada per l'"equip administratiu" (Junta: presidència, vice-presidència, cap de colla, secretaria, tresoreria, vocalies) i l'"equip tècnic" (cap de colla, cap de pilars, cap de torres, cap de pinya, cap de canalla, etc...)
* Despeses, ingressos, merxandatge, etc  (material, local, relació econòmica amb les institucions com ajuntaments, etc., actuacions pagades, secció de premsa, secció del butlletí o revista, web, paradetes a les places...)
* Assaig
Qualsevol punt és modificable. Què en penseu? Ens hi posem? --Catalaalatac (Parlem-ne, WLM)  15:28, 20 maig 2011 (CEST)
replies: text: He començat l'article de la Llista de colles castelleres. --Catalaalatac (Parlem-ne, WLM)  15:48, 25 maig 2011 (CEST)
replies: text: : He traspassat les llistes de colles castelleres que hi havia a l'article a Llista de colles castelleres. --Catalaalatac (VP:CASTELLERS) 10:46, 20 des 2011 (CET)
replies: text: :: Hola. A l'article en francès hi ha una mica d'història breu de les colles. També hi ha molta bibliografia sobre l'evolució del nombre de colles i "l'expansió" territorial. Es podrien fer gràfics d'això, també. De l'estructura fala explicar què fa cada element, de que s'encarreguen, que fan, quin paper tenen, com s'escullen, etc. També alguna referència als músics, per exemple, no? i potser un apartat especial per a la canalla? de fet la colla no la formen només els caps, es podrien ni que sigui esmentar l'anxaneta, l'acotxador, els doses, els terços i les diferents posicions, a més de les persones amb altres funcions. L'assaig, com dèieu, com es fa, cada quan, etc. Els apadrinaments, com funcionen? i en general, com es forma una colla? també es pot parlar de l'organisme que agrupa totes les colles castelleres. Potser esmentar les activitats "extra", com el torneig de futbol casteller i altres coses, la funció social d'integració (intergeneracional, extrangers, persones en situació de risc i minusvalies, ús del català, etc.), els locals d'assaig i socials, comunicació (pàgina web de la colla, la colla a les xarxes socials en línia, revista de la colla en paper, etc.),...--Casteller amb samarreta (disc.) 16:58, 5 set 2012 (CEST)
replies: text: ::: Respecte l'ampliació que proposes, conta que una part del què comentes està en altres articles, com casteller, i que la informació ha de ser enciclopèdica i verificable per fonts fiables, i hi coses com el torneig de futbol casteller, la funció social, l'ús del català, etc, o bé no son comuns a totes les colles o semblen difícils que hagin merescut cobertura per fonts adients, i no seria adient mencionar activitats puntuals no notables o aquelles que només algunes colles fan, doncs aquestes, al no ser comunes encaixarien millor en els articles de la colla. Pel tema dels gràfics, en  et pot ajudar dins de WikiArS. --Panotxa (disc.) 19:46, 5 set 2012 (CEST)
replies: text: ::::D'acord amb en Casteller amb samarreta que aquí es pot fer una ampliació, però d'acord amb en Panotxa que cal pensar el contingut d'aquest article tenint en compte a la vegada els articles relacionats. Aquí hauria d'anar el que fa referència a les colles i no als castells. No té gaire sentit explicar aquí que les colles tenen dosos i què són els dosos, però sí explicar que les colles tenen canalla i com s'organitzen, que d'això segur que hi ha referències.--Pere prlpz (disc.) 20:33, 5 set 2012 (CEST)
thread_title:  Proposta de renovació total